XXIII pasaulio futbolo čempionatas

XXIII pasaulio futbolo čempionatas – 23 kartą vyksiantis FIFA pasaulio čempionatas, aukščiausio lygio futbolo čempionatas pasaulyje. Jis vyks JAV, Kanadoje, Meksikoje 2026 m. Pirmą kartą vietoje 32 rinktinių dalyvaus 48 rinktinės.

Čempionato rengėjai 
2018 m. birželio 13 d. Maskvoje vykusiame FIFA kongrese nuspręsta 2026 m. pasaulio čempionatą rengti JAV, Kanadoje ir Meksikoje. Šiaurės Amerikos atstovės žadėjo, kad, jei čempionatas vyks šiose šalyse, FIFA uždirbs 11 milijardų dolerių. Be pastarųjų susivienijusių kandidatų dar buvo svarstoma Maroko kandidatūra.

Atrankos varžybos 
Nuo 2006 m. pasaulio čempionate dalyvaudavo 32 rinktinės. Šiame čempionate pirmą kartą dalyvaus 48 rinktinės. Iš viso atrankoje dalyvaus 212 šalių komandos, į čempionatą pateks 48.

Pastaba Dėl dviejų vietų čempionate vyks tarpkontinentinė atranka, dalyvių skaičius nurodytas skliausteliuose.

 Atrankos etapą praėjo 3 komandos (eiliškumas pagal kvalifikacijos datą)
  (šeimininkai, 12 kartas)
  (šeimininkai, 3 kartas)
  (šeimininkai, 18 kartas)

Čempionato grupių etapas 
Organizatoriai svarstė kelis galimus varžybų formatus. Buvo svarstoma, ar varžybas rengti 16 grupių po tris komandas, ar 12 grupių po 4 komandas. Galutinis sprendimas priimtas 2023 m kovo 14 d. – komandos bus paskirstytos į 12 grupių po 4 komandas. Į šešioliktfinalį pateks pirmąsias ir antrąsias vietas grupėse užėmusios komandos, bei 8 geriausiai pasirodžiusios trečiąsias vietas užėmusios komandos. Bendras čempionato rungtynių skaičius padidės nuo 64 iki 104, o pasiekti finalą prireiks nebe 6 o 7 rungtynių. Sprendimą kritikavo didžiosios UEFA šalių lygos, kad neatsižvelgiama į poveikį nacionaliniams čempionatams, klubams ir žaidėjams, kurie bus dar labiau apkraunami ir taip perkrautu tvarkaraščiu.

Šaltiniai 

Pasaulio futbolo čempionatai